
Z A P I S N I K
sa 17. (sedamnaeste) sjednice Vijeća Mjesnog odbora Središće,
održane u ponedjeljak, 13. rujna 2022. godine


Sjednica je održana u prostoru  Mjesne samouprave u Zagrebu, Ulica Ivana Šibla 8, s početkom u 19.00 sati.

Nazočni članovi Vijeća Mjesnog odbora Središće: Branko Banković, Juraj Barbarić, Ana Biškup, Valko Erdeljac, Marko Kožul, Benjamin Vuković

Odsutni članovi Vijeće Mjesnog odbora: Goran Čačić

Predsjednik Vijeća Benjamin Vuković utvrđuje da je na sjednici nazočno šest (6) članova Vijeća te da Vijeće Mjesnog odbora Središće može pravovaljano raspravljati i odlučivati. 

USVAJANJE ZAPISNIKA
· Jednoglasno je (6 „za“) prihvaćen zapisnik s 16. radne sjednice održane 29. kolovoza 2022.

USVAJANJE DNEVNOG REDA
· Jednoglasno je (6 „za“) prihvaćen dnevni red s dvije nadopune - točke 5. i 6.


DNEVNI RED:


1. Korištenje sredstava za proslavu Dana Središća – zaključak, donosi se

2. „Centar DO“ - povremeno korištenje prostorija VMO Središće u terminu:
četvrtak: 19-20h, subota: 09-11h, te nedjelja: 19-21h – zaključak, donosi se

3. „LP Design modni studio j.d.o.o.“ – povremeno korištenje prostorija VMO Središće tokom siječnja i veljače 2023. u terminu: četvrtak 17-19h i subota 11-13h

4. Uređenje rotora na križanju Brune Bušića i D.T. Gavrana – zaključak, donosi se

5. „Udruga Građana „Glog“ Središće“ - povremeno korištenje prostorija VMO Središće 

u terminu: svaki 2. i 4. ponedjeljak u mjesecu od 20-22h – zaključak, donosi se

6. stranka „Centar“ - povremeno korištenje prostorija VMO Središće u terminu: svaki 
petak od 19-21h – zaključak, donosi se

7. Pitanja, prijedlozi i obavijesti




Ad 1.  Korištenje sredstava za proslavu Dana Središća – zaključak, donosi se

Proslava Dana Središća obilježit će se 1. listopada 2022. godine, osim u slučaju nepovoljnih
vremenskih uvjeta (u tom slučaju proslava se odgađa do naredne subote 8.10.). Zatražene su ponude za izradu promotivnih majici. Najpovoljniju ponudu dostavila je tvrtka Photoshop d.o.o. u iznosu 1.080,00kn.

Dostavljena ponuda se uklapa u godišnji budžet za promociju Dana Središća, a majice se mogu pokloniti u sklopu tombole ili kao nagrade na sportskim natjecanjima.

ZAKLJUČAK
o korištenju sredstava za proslavu Dana Središća

1. VMO Središće jednoglasno (sa 6 glasova) usvojilo prijedlog o korištenju sredstava povodom Dana Središća.

2. Ponuda br.913 tvrtke Photoshop d.o.o. nalazi se u prilogu zapisnika.

3. Ovaj Zaključak dostavlja se Vijeću Gradske četvrti Novi Zagreb – istok.




[bookmark: _Hlk85475233]Ad 2. „Centar DO“ - povremeno korištenje prostorija VMO Središće u terminu:
četvrtak: 19-20h, subota: 09-11h, te nedjelja: 19-21h

Zaprimljen je zahtjev za povremenim korištenjem prostora MO Središće od strane Centra DO.  Navedeni termini korišteni su i u prethodnoj godini. 

ZAKLJUČAK
o povremenom korištenju prostorija VMO Središće od strane „Centar DO“ u terminu:
četvrtak: 19-20h, subota: 09-11h, te nedjelja: 19-21h

1. VMO Središće jednoglasno je (sa 6 glasova) usvojilo povremeno korištenje prostorija VMO Središće od strane „Centar DO“ u terminu: četvrtak: 19-20h, subota: 09-11h, te nedjelja: 19-21h

2. Ovaj Zaključak dostavlja se Vijeću Gradske četvrti Novi Zagreb – istok.

    
Ad 3. „LP Design modni studio j.d.o.o.“ – povremeno korištenje prostorija VMO Središće tokom siječnja i veljače 2023. u terminu: četvrtak 17-19h i subota 11-13h

LP Design modni studio j.d.o.o. poslao je zahtjev za korištenjem prostora MO Središće u navedenim terminima. Prostorije bi se koristile u okviru programa UMJETNOST U KVARTU! To je program besplatnih kreativnih radionica s ciljem povećanja dostupnosti kulturnih i umjetničkih sadržaja u gradskim četvrtima Grada Zagreba. Plan je organizirati kreativno umjetničke radionice za djecu i odrasle kako bi se potaknuo veći angažman lokalne zajednice u kulturnom životu grada. Program ima za cilj građanima predstaviti dizajnere i umjetnike te ih osvijestiti o važnosti podržavanja domaće kreativne scene.


ZAKLJUČAK
o povremenom korištenju prostorija VMO Središće od strane „LP Design modni studio j.d.o.o.“ od strane „LP Design modni studio j.d.o.o.“ tokom siječnja i veljače 2023. u terminu: četvrtak 17-19h i subota 11-13h

1. VMO Središće jednoglasno je (sa 6 glasova) usvojilo povremeno korištenje prostorija VMO Središće od strane „LP Design modni studio j.d.o.o.“ 
u terminu: četvrtak: 19-20h, subota: 09-11h, te nedjelja: 19-21h

2. Ovaj Zaključak dostavlja se Vijeću Gradske četvrti Novi Zagreb – istok.


Ad 4. Uređenje rotora na križanju Brune Bušića i D.T. Gavrana – zaključak, donosi se

Vezano uz uređenje rotora na križanju Brune Bušića i D.T. Gavrana, 25. srpnja 2022. je poslan dopis Gradskom uredu za promet s ciljem usporavanja brzine kretanja vozila i uređenja rotora. Obzirom da dosadašnji napori nisu urodili plodom, te se promet i dalje odvija prevelikom brzinom u samom rotoru, predsjednik MO Središće predložio je da se sazove novi očevid u kojem bi još jednom predstavili sve probleme spomenutog rotora. Također je predložio da se pozove policija s ciljem mjerenja brzine kretanja vozila kako bi se i sami uvjerili u problematiku.

Na ranijim sastancima MO Središće spomenuta je problematika prijelaza ceste kod kafića Linea prema Meandru (ulica Julija Knifera 4). Zbog čestog prelaska ceste stanovnika Središća te blizine Kauflanda potrebno je na tom mjestu staviti pješački prijelaz ili uzdignutu plohu na cesti. Velik problem također predstavljaju vozači automobila koji tom dionicom ulice voze prevelikom brzinom. Taj problem je već ranije spomenut na sastancima MO Središće, no Gradski ured za prostorno uređenje, izgradnju grada, graditeljstvo, komunalne poslove i promet  nije uvidio potrebu za intervencijom na spomenutoj lokaciji (Predmet, Klasa: 340-01/21-001/65, Ur.broj: 251-06-11-9/002-21-44) uz napomenu kako 60m istočnije i 110m zapadnije postoje uspostavljeni pješački prijelazi, a da na traženoj lokaciji na postoje prometno i sigurnosno tehnički uvjeti za uspostavu pješačkog prijelaza. 

Isto tako je potrebno napraviti ponovni očevid u ulici Brune Bušića (kod Mlinara) – preko tog pješačkog prijelaza djeca idu u školu, a promet je gust i brz tako da spomenuti prijelaz treba dodatno osigurati (npr. postaviti uzdignute plohe). Gradski ured za prostorno uređenje, izgradnju grada, graditeljstvo, komunalne poslove i promet  donio je rješenje za postavu prometne signalizacije C02 (pješački prijelaz) uz postavu na kontrastnoj podlozi višeg koeficijenta retrorefleksije na spomenutoj lokaciji (Predmet, Klasa: 340-01/21-001/65, Ur.broj: 251-06-11-9/002-21-44). Obzirom da to rješenje nije donijelo poboljšanje, traži se ponovni očevid na kojem bi se donijelo novo rješenje i povećala sigurnost pješaka u prometu.

Dodatan problem u kvartu predstavljaju i terase Greblice, Toscane i Good Fooda u Stonskoj ulici 1- 1a. Sve terase se nalaze na požarnom putu i napravljene su na način da je onemogućen prilaz vatrogasnim kolima. Gradskom uredu za prostorno uređenje, izgradnju grada, graditeljstvo, komunalne poslove i promet poslat će se dopis u kojem će se tražiti provjera dobivenih rješenja za terase i očevid.

ZAKLJUČAK
O uređenje rotora na križanju Brune Bušića i D.T. Gavrana
1. Mjesni odbor Središća jednoglasno je usvojio prijedlog za prometnim očevidom na rotoru Brune Bušića i D.T. Gavrana, pješačkom prijelazu kod Mlinara u ulici Brune Bušića, u ulici Julija Knifera 4, te na u Stonskoj ulici 1-1a kako bi se pronašla rješenja za usporavanje prometa i povećanje sigurnosti pješaka u prometu, u okviru prometno sigurnosnih tehničkih uvjeta. 

2. Ovaj Zaključak dostavlja se Vijeću Gradske četvrti Novi Zagreb – istok.


Ad 5. „Udruga Građana „Glog“ Središće“ - povremeno korištenje prostorija VMO Središće u terminu: svaki 2. i 4. ponedjeljak u mjesecu od 20-22h – zaključak, donosi se

Zaprimljen je zahtjev za povremenim korištenjem prostora MO Središće od strane „Udruge Građana „Glog“ Središće“.  Navedeni termini korišteni su i u prethodnoj godini.


[bookmark: _Hlk114411001]ZAKLJUČAK
o povremenom korištenju prostorija VMO Središće od strane „Udruge Građana „Glog“ Središće“ u terminu: svaki 2. i 4. ponedjeljak u mjesecu od 20-22h

1. VMO Središće jednoglasno je (sa 6 glasova) usvojilo povremeno korištenje prostorija VMO Središće od strane „Udruge Građana „Glog“ Središće“  u terminu: svaki 2. i 4. ponedjeljak u mjesecu od 20-22h

2. Ovaj Zaključak dostavlja se Vijeću Gradske četvrti Novi Zagreb – istok.



Ad 6. Stranka „Centar“ - povremeno korištenje prostorija VMO Središće u terminu: svaki petak od 19-21h – zaključak, donosi se

Zaprimljen je zahtjev za povremenim korištenjem prostora MO Središće od strane stranke „Centar“ u terminu: svaki petak od 19-21 h. Navedeni termini korišteni su i u prethodnoj godini.







[bookmark: _Hlk114411046][bookmark: _GoBack]ZAKLJUČAK
o povremenom korištenju prostorija VMO Središće od strane stranke „Centar“ u terminu: svaki petak od 19-21h

1. VMO Središće jednoglasno je (sa 6 glasova) usvojilo povremeno korištenje prostorija VMO Središće od strane stranke „Centar“ u terminu: svaki petak od 19-21h

2. Ovaj Zaključak dostavlja se Vijeću Gradske četvrti Novi Zagreb – istok.



Ad 7.	Pitanja, prijedlozi i obavijesti

1. Vezano uz problematiku rotora na križanju Brune Bušića i D.T. Gavran, predsjednik MO Središće 13. rujna 2022. poslao je upit o statusu predmeta.

2. Također 13. rujna 2022. je poslan upit o popisu svih katastarskih čestica koji su u programu košnje Zrinjevcu, te su zamoljeni za dostavu cjenika usluga. 

3. 13. rujna 2022. poslan je upit Zrinjevcu o statusu traženih stavki koje se njih tiču (čempresi, uništene klupe, ljuljačka, bolja košnja trave uz rubove, bolje čišćenje rubnjaka uz kolnike, stavke iz PKA22 itd.)

4. Paketomat – dobiven je dopis tvrtke BoxNow d.o.o. o postavljanju paketomata u Središće. Zatražit će se dodatna objašnjenja vezano uz popis tvrtki koje koriste naveden paketomat za dostavu svojih paketa.

5. 6. rujna 2022. poslan je upit o statusu ugradnje podiznih stupića na platou I. Šibla kao što je predviđeno projektom. Upit je poslan Renati Agić iz Gradskog ureda za obnovu, izgradnju, prostorno uređenje, graditeljstvo, komunalne poslove i promet.

6. MO Središće dobilo je upit tvrtke SPAR-a u kojem traže da im se omogući kretanje kamionom po platou I. Šibla za vrijeme radova na obnovi vrelovoda. Zahtjev je odbijen od strane predsjednika MO Središće uz objašnjenje kako se nakon obnove želi sačuvati plato te ograničiti dodatan promet vozilima na platou. Završetak radova na vrelovodu u Središću očekuje se do kraja rujna.

7. Nastava u osnovnoj školi Središće počinje od 8 sati ujutro za sve učenike škole. 









Sjednica je završena u 19:55 sati.

ZAPISNIK VODILA:

Ana Biškup
_________________________
ZAPISNIK IZRADIO:

Benjamin Vuković
___________________
      
KLASA: 024-08/22-003/1815
URBROJ: 251-13-11-9-22-2
Zagreb, 13. rujna 2022.                                 

                     
					                              PREDSJEDNK
                                                                    VIJEĆA MJESNOG ODBORA SREDIŠĆE

   							     Benjamin Vuković

